Federer i Šarapova prvi nositelji US Opena - Kostanić ispala iz Connecticuta
Ove godine Federer je pobijedio u 63 meča, dok je samo tri izgubio, te osvojio devet turnira, uključujući i Wimbeldon
Ruska tenisačica 18-godišnja Marija Šarapova, inače na prvom mjestu najnovije WTA liste, i najbolji svjetski tenisač Švicarac Roger Federer prvi su nositelji US Opena, posljednjeg Grand Slam turnira ove godine. US Open počinje u ponedjeljak u New Yorku. Federer brani prošlogodišnju titulu. Ove godine švicarski je tenisač pobijedio u 63 meča, dok je samo tri izgubio, te osvojio devet turnira, uključujući i Wimbeldon. Pobjedio je u 28 posljednjih mečeva i pobijedio je u 22 finalna meča turnira zaredom. Roger Federer najbolje je rangirani tenisač svijeta već 82 tjedna za redom. Recimo i to da je Šarapova prva Ruskinja na vrhu WTA liste. Španjolka Anabel Medina Garrigues prva se kvalificirala u četvrt finale teniskog turnira na tvrdom terenu Pilot Pen u New Heavenu, u saveznoj državi Conecticuttu, savladavši Argentinku Giselu Dulko s 6:0, 6:7 i 6:4. Daniela Hanuthova savladaala je Španjolku Nuriu Llagosteru Vives sa 6:4 i 6:2. Jelena Kostanić nije se uspjela plasirati u 2. kolo ovog 600.000 dolara vrijednog WTA turnira. Njemica Anna-Lena Groenefeld savladala ju je sa 6:4, 6:1.